Облыс әкімдігі жанындағы мемлекеттік рәміздер
жөніндегі комиссия отырысының
ХАТТАМАСЫ

	Қызылорда қаласы
	№
	2026 жылғы 30 қыркүйек




Төрағалық еткен: облыс әкімінің орынбасары, комиссия төрағасының орынбасары  М.З. Шермағанбет
Қатысқандар: тізім бойынша



І. Мемлекеттік рәміздердің насихатталу және қолданылу
жай-күйіне облыстық инспекциялық топтың тексеру қорытындысы туралы
( М. Шермағанбет, Р. Каюпов)

1. Қызылорда облысының қоғамдық даму басқармасының басшысы Р.М. Каюповтың баяндамасы назарға алынсын.
2. Облыстық басқарма басшылары, Қызылорда қаласы және аудан әкімдері, аумақтық департаменттер мен инспекциялардың басшылары (тізім бойынша):
2.1. Мемлекеттік рәміздердің талапқа сай орналасуын тұрақты бақылауға алсын (мерзімі: тұрақты);
2.2. Облыстық инспекциялық топтың тексеру қорытындысына сәйкес орын алған кемшіліктер қалпына келтірілсін, нәтижесін а.ж. 9 қазанға дейін облыстық қоғамдық даму басқармасына жолдасын.
3. Қызылорда қаласы және аудан әкімдері (тізім бойынша):
3.1. Мемлекеттік рәміздер жөніндегі комиссияның жұмысын күшейтіп, комиссия отырыстарында берілген хаттамалық тапсырмалардың мерзімінде орындалуын қамтамасыз етсін (мерзімі: хаттамада көрсетілген мерзімдер);
3.2. Барлық елді мекендердегі «Рәміздер аллеялары» мен «Рәміздер алаңдарында» тұрғындардың, жастар мен волонтерлердің қатысуымен тазалық жұмыстары мен сенбіліктер ұйымдастырсын (мерзімі: тұрақты).
4. Қызылорда облысының қоғамдық даму басқармасы (Р.М. Каюпов):
4.1. Облыстық инспекциялық топтың тексеру қорытындысымен анықталған кемшіліктерді жою бағытындағы жергілікті әкімдіктердің, облыстық басқармалардың, аумақтық департаменттер мен инспекциялардың атқарған жұмыстарын а.ж. 12 қазанға дейін облыс әкіміне баяндасын;
4.2. Облыстық инспекциялық топтың зерделеу жұмыстары барысында әкімдіктер жанындағы мемлекеттік рәміздер жөніндегі комиссияның жүргізген жұмыстарына талдау жасасын (мерзімі: бекітілген жоспарға сәйкес).


ІІ. Қызылорда облысының дене шынықтыру және спорт басқармасына қарасты
мекемелерде мемлекеттік рәміздердің пайдаланылуы және насихатталу барысы туралы
(М. Шермағанбет, Б. Артаев)
1.Қызылорда облысының дене шынықтыру және спорт басқармасы басшысы Б. Артаевтың баяндамасы назарға алынсын. 
2. Қызылорда облысының дене шынықтыру және спорт басқармасы (Б.Артаев): басқармада және басқармаға қарасты мекемелерде мемлекеттік рәміздердің заңнама талаптарына сәйкес пайдаланылуы мен қолданылуын бақылауға алсын (мерзімі: тұрақты).


ІII. Қызылорда қаласы мен аудандардағы
Мемлекеттік рәміздердің қолданылуы және насихатталуы туралы


(М. Шермағанбет, Ғ.Жарқынбек)

1. Жаңақорған ауданының әкімі Ғ. Жарқынбектің баяндамасы назарға алынсын.
2. Жаңақорған ауданы әкімдігі (Ғ.Жарқынбек):
2.1. Мемлекеттік рәміздердің стандартқа сай болуына және қолданылуына бақылау жұмыстарын күшейтіп, мекемелердің бірінші басшыларының жауапкершілігін арттыру бағытында тиісті шаралар қабылдасын (мерзімі: тұрақты);
2.2. Әкімдіктер жанындағы мемлекеттік рәміздер жөніндегі комиссияның жұмысын күшейтсін және комиссия отырыстарында берілген хаттамалық тапсырмалардың мерзімінде орындалуын қамтамасыз етсін (мерзімі: тұрақты);
2.3. Жастар арасында мемлекеттік рәміздерді, ұлттық құндылықтарды насихаттау, патриоттық тәрбие беру бағытындағы жұмыстарды күшейтсін (мерзімі: тұрақты).
3. Облыстық басқарма басшылары, Қызылорда қаласы және аудан әкімдері, аумақтық департаменттер мен инспекциялардың басшылары (тізім бойынша):
3.1. Мемлекеттік рәміздердің бекітілген Ұлттық стандарттарға және 
ҚР басқа да нормативтік-құқықтық актілеріне сәйкес пайдаланылуын, қолданылуы мен орналастырылуын қатаң бақылауда ұстасын (мерзімі: тұрақты);
3.2. Мемлекеттік рәміздердің стандартқа сай болуын қадағалап, оларды ауыстыру үшін мемлекеттік тапсырыс аясында уақытылы қаражаттың бөлінуін қамтамасыз етсін;
3.3. 25 қазан – Республика күніне орай:
- барлық аудан орталықтарында бірінші басшылардың қатысуымен Қазақстан Республикасының Мемлекеттік Туын көтеру рәсімін өткізсін;
- көп қабатты тұрғын үйлерге, ірі сауда орталықтарында «Туымыз -  төрімізде» акциясы аясында Мемлекеттік Туды орналастырсын;
- жастар арасындаТу бейнесіндегі киім, сән үлгілерін киіп суретке түсу, студенттік және жастар ұйымдарының қатысуымен «Көк Тудың желбірегені» флешмобын өткізсін;
- 25 қазан күні ірі сауда орталықтары, халық көп жиналатын орындарда, теле-радио арналарда, мемлекеттік мекемелер мен кәсіпорындарда Мемлекеттік Әнұранды бір мезгілде орындауды ұйымдастырсын (мерзімі: 28 қазанға дейін).
4. Қызылорда облысының қоғамдық даму басқармасы
(Р.М. Каюпов), Қызылорда облысының полиция департаменті
(С.Ж. Ергешов, келісім бойынша) ҚР Индустрия және инфрақұрылымдық даму министрлігі Техникалық реттеу және метрология комитетінің Қызылорда облысы бойынша департаментімен (Б.Б. Қарсақбаев, келісім бойынша) бірлесіп, облыстағы мемлекеттік мекемелердегі Мемлекеттік рәміздердің стандартқа сай қолданылуына зерделеу жұмыстарын жүргізіп, қорытындысын комиссия отырыстарында баяндасын (мерзімі: тоқсан сайын).
	Алдағы уақытта кемшіліктерге жол берген лауазымды тұлғаның тәртіптік жауапкершілігін қарап, бұйрық көшірмесін ұсыну.
Осы хаттаманың орындалуын бақылау және үйлестіру облыстық қоғамдық даму басқармасына жүктелсін.
Комиссия төрағасының 
орынбасары		                                             М. Шермағанбет

